# **DECIZIA ETAPEI DE ÎNCADRARE**

## Nr. număr din 28.03.2018

....

Ca urmare a solicitării de emitere a acordului de mediu adresate de **SC ARC PARC INDUSTRIAL SRL**, cu sediul în Str. HENRI COANDA, Nr. 1, Dej , Judetul Cluj, ...., înregistrată la APM Cluj cu nr. 4201/05.03.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

autoritatea competentă pentru protecţia mediului APM Cluj decide, ca urmare a completărilor înregistrate cu nr. 5998/22.03.2018, nr. înregistrare electronică SIM 91/14.03.2018, a consultărilor desfăşurate în cadrul şedinţei Comisiei de Analiză Tehnică din data de 27.03.2018, că proiectul „Hale logistice ARC PARC Dej” propus a fi amplasat în Dej, str. Henri Coandă, nr. 13A, judeţul Cluj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului** sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10. a).“Proiecte de dezvoltare a unităţilor/zonelor industriale”;

b). proiectul corespunde destinaţiei stabilită prin PUG (PUZ aprobat prin HCL 123/ 28.09.2017) UTR N - subzona I.D.2.a. – subzona unităţilor productive şi de servicii conform Certificatului de Urbanism nr. 30/07.02.2018 emis de Primăria Municipiului Dej;

c). realizarea şi utilizarea investiţiei propuse nu implică generarea de emisii semnificative în mediu;

e). prin soluţiile constructive/tehnologice adoptate şi prin modul de operare se propun măsuri pentru protecţia factorilor de mediu;

f). sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare;

g). amplasamentul nu este situat în interiorul sau vecinătatea nici unei arii naturale protejate;

h). investiţia propusă nu se cumulează cu alte proiecte, în sensul amplificării impactului adus asupra mediului

i). pe parcursul derulării procedurii nu au fost formulate observaţii din partea publicului referitoare la realizarea proiectului;

**II. Condiţiile de realizare a proiectului:**

a).Respectarea întocmai a proiectului care prevede:

Pe un teren cu S = 40120 mp,

* **Construirea unor hale industriale,** cuprinzând:
* ***Clădirea C1 – Hală logistică:*** construcţie cu regim de înălțime parter, cu suprafață construită aprox. 9511 mp din care cu funcțiunea principală de spații de depozitare 9066 mp, volum total spațiu depozitare = 104.259,00 mc şi spaţii birouri aproximativ 445 mp; materialele care se depozitează vor fi de tip general, excluzând materialele cu risc mare de incendiu (hârtie, lemn, vopsea etc.);
* ***Clădirea C2 – Hală depozitare:*** construcţie cu regim de înălțime parter, cu suprafață construită aprox. 9511 mp din care cu funcțiunea principală de spații de depozitare 9066 mp, volum total spațiu depozitare = 104.259,00 mc şi spaţii birouri aproximativ 445 mp; materialele care se depozitează vor fi de tip general, excluzând materialele cu risc mare de incendiu (hârtie, lemn, vopsea etc.);
* ***Clădirea C3 – Clădire tehnică:*** construcţie curegim de înălțime parter cu suprafața desfășurată aprox. = 53 mp ce adăpostește spațiile tehnice (pompe, tablou electric general etc.);
* ***Clădirea C4 – Casă poartă:*** poziționată la accesul principal în incintă, cu regim de înălțime parter şi suprafață desfășurată aprox. = 21 mp;
* ***Rezervoare:*** unul sau două rezervoare poziționate lângă clădirea tehnică; construcţii tip rezervor metalic pe radier din beton armat cu suprafața desfășurată aprox. = 105 mp, cu destinaţia de rezervoare de apă pentru stingerea incendiilor
* **Realizarea de accese auto şi pietonale, platforme betonate şi parcări** pe o suprafaţă de S = 9338 mp:
* accesul în incinta (auto și pietonal) cu două benzi de 4,00 m, poziționate de o parte și de alta a casei de poartă prevăzut cu două bariere;
* rampe auto pentru andocare tiruri (parcare tiruri) realizate din beton – 10 locuri;
* parcări pentru autoturisme (aproximativ 56 locuri de parcare) – cu dale beton sau dale înierbate;
* zonă de parcare biciclete – aproximativ 20 locuri, acoperite;
* **Amenajarea de spaţii verzi** pe o suprafaţă de Sv = 11581 mp
* **Realizare împrejmuire:** perimetral, incinta va fi prevăzută cu împrejmuire, cu porți de acces auto și pietonale de minim 2,00 m, cu soclu de 0,60 m, transparente, dublate de gard viu.
* **Asigurarea utilităţilor** se face prin branşamente şi racorduri la reţelele existente pe amplasament astfel:
* Alimentarea cu apă se va realizează prin intermediul rețelei de alimentare cu apă existentă în zonă.
* Evacuarea apelor uzate menajere se realizează prin intermediul rețelei de canalizarea existentă în zonă. Apele pluviale colectate de pe suprafața platformelor vor fi conduse spre un separator de hidrocarburi, iar apoi spre rețeaua de canalizare din zonă.
* Alimentarea cu energie electrică se va realiza prin intermediul unui branşament la reţeaua electrică existentă a localităţii.
* Energia termică pentru zona de birouri va fi furnizată de o centrală termică proprie care va funcţiona pe combustibil gazos, iar pentru module se vor folosi ventiloconvectoare electrice

- Se vor realiza puncte special amenajate în vederea colectării și depozitării temporare a deșeurilor și se va implementa sistemul de colectare selectivă a deșeurilor. Valorificarea/ eliminarea deșeurilor va fi realizată prin operatori autorizaţi, potrivit legii, în baza unor contracte încheiate cu aceştia.

b) pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare:

- se vor utiliza exclusiv terenurile stabilite prin proiect pentru depozitarea materialelor de construcţie şi a deşeurilor rezultate din activităţile de construire, în limita terenului deţinut de titular; se vor restrânge la minim suprafeţele ocupate în timpul perioadei de execuţie; lucrările de execuţie nu trebuie să afecteze terenurile adiacente; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare;

- materialele necesare executării lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu;

- se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- deşeurile şi materialele rezultate din activitatea de construcţii şi montaj vor fi obligatoriu îndepărtate periodic din zonă pe baza unui contract încheiat cu un prestator autorizat; se interzice depozitarea deşeurilor de orice fel în mod neorganizat pe sol

- la ieşirea din şantier se vor curăţa roţile autovehiculelor, pentru a preveni şi reduce transferul de moloz în afara amplasamentului pe drumurile publice şi pentru a evita generarea prafului

c). în timpul lucrărilor se vor folosi utilaje performante care nu produc pierderi de substanţe poluante în timpul funcţionării şi care nu generează zgomot peste limitele admise; executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, e.t.c.);

d). pe perioada de realizare a lucrărilor se vor lua măsuri pentru evitarea accidentării populaţiei prin:

* montarea unor panouri de protecţie;
* marcarea corespunzătoare a lucrărilor periculoase;
* protejarea/supravegherea utilajelor menţinute în zona lucrărilor;
* amplasarea de panouri de informare a cetăţenilor asupra viitoarelor construcţii şi modificări ale zonei

e). titularul proiectului are obligaţia de a notifica în scris A.P.M. Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform art. 39, alin.1 din Ordinul nr. 135/2010.

f). La finalizarea lucrărilor titularul va notifica APM Cluj în vederea verificării conformării cu prevederile proiectului

**g). Nu vor fi acceptaţi în parcul industrial operatori economici care prezintă pericol tehnologic sau a căror poluare depăşeşte limitele parcelei**

**h). Toţi operatorii economici care vor intenţiona să se dezvolte în parcul industrial au obligaţia de a solicita şi a obţine acordul de mediu**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,